b'\n_START_ARTICLE_\nSuvalk\xc5\xb3 Popie\xc5\xbeiaus Jono Pauliaus II paminklas\n_START_SECTION_\nIstorija\n_START_PARAGRAPH_\nPaminklas buvo pastatytas pamin\xc4\x97ti popie\xc5\xbeiaus atvykim\xc4\x85 \xc4\xaf Suvalkus 1999 m. bir\xc5\xbeelio m\xc4\x97nes\xc4\xaf. Paminkl\xc4\x85 2007 m. spalio 16 d. atideng\xc4\x97 ir pa\xc5\xa1ventino vyskupas Jerzy Mazur ir miesto vadovas J\xc3\xb3zef Gajewski. Paminklo atidengimo metu vyko i\xc5\xa1kilmingas koncertas. Paminklas nulietas i\xc5\xa1 bronzos, o jo pagrindas i\xc5\xa1 granito. Paminklo autorius Kazimierz Gustaw Zem\xc5\x82a, kuris yra suk\xc5\xabr\xc4\x99s dar por\xc4\x85 paminkl\xc5\xb3 popie\xc5\xbeiui kituose Lenkijos miestuose. Sprendimas statyti paminkl\xc4\x85 buvo priimtas 2005 m. baland\xc5\xbeio m\xc4\x97nes\xc4\xaf. 2005 m. \xc4\xaf paminklo planavimo grup\xc4\x99 priimtas ir garsus Suvalkijos architektas Andrzej Strumi\xc5\x82\xc5\x82o. Paminklas kainavo 300,000 zlot\xc5\xb3, i\xc5\xa1 kuri\xc5\xb3 67,154,51 zlot\xc4\x85 surinko privat\xc5\xabs rem\xc4\x97jai, likusi\xc4\x85 dal\xc4\xaf padeng\xc4\x97 miesto vald\xc5\xbeia. Viso paminklo statyba ir aplinkos sutvarkymas kainavo apie 1,127,000 zlotus. Prie paminklo vyskta \xc4\xafvairios vietin\xc4\x97s ir nacionalin\xc4\x97s \xc5\xa1vent\xc4\x97s. Tai vienas i\xc5\xa1 dviej\xc5\xb3 atskiriems \xc5\xbemon\xc4\x97ms skirt\xc5\xb3 paminkl\xc5\xb3 mieste, kitas yra skirtas \xc5\xa1ved\xc5\xb3 mokslininkui, Suvalkijos vietovard\xc5\xbei\xc5\xb3 ir vandenvard\xc5\xbei\xc5\xb3 tyrin\xc4\x97tojui Knut Olof Falk.'